Virallinen lehti nro L 325 , 21/12/2000 s. 0043 - 0045



ETA:n sekakomitean päätös N:o 124/1999, tehty 24 päivänä syyskuuta 1999, ETA-sopimuksen liitteen XXI (Tilastot) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen sellaisena kuin se on mukautettuna Euroopan talousaluetta koskevan sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XXI muutettiin 29 päivänä tammikuuta 1999 tehdyllä ETA:n sekakomitean päätöksellä N:o 14/1999(1). (2) Sopimuksen yhdenmukaisuuden säilyttämiseksi tilastojen alalla ja jotta voitaisiin varmistaa sellaisten yhtenäisten ja verrattavissa olevien tilastotietojen tuottaminen ja julkaiseminen, joita tarvitaan kaikkien Euroopan talousalueen taloutta, sosiaalisia oloja ja ympäristöä koskevien oleellisten näkökohtien kuvaamiseksi ja tarkkailemiseksi, on tullut tarpeelliseksi ottaa osaksi sopimuksen liitettä XXI useita säädöksiä, jotka Euroopan yhteisö on hyväksynyt sen jälkeen, kun liitteeseen XXI viimeksi tehtiin muutoksia. (3) Islannin ja Liechtensteinin erityistilanne huomioon ottaen kyseiset maat on vapautettava tietyistä tilastointiin liittyvistä vaatimuksista. (4) Komission jäsenvaltioille komission päätöksen 98/385/EY 1 artiklassa myöntämiä poikkeuksia sovelletaan EFTA-valtioiden osalta rajoittamatta sopimuksen pöytäkirjassa 1 olevan 4 kohdan d alakohdassa tarkoitettujen EFTA-valtioiden keskuudessaan vahvistamien menettelyjen soveltamista, ON PÄÄTTÄNYT SEURAAVAA: 1 artikla Muutetaan sopimuksen liite XXI tämän päätöksen liitteen mukaisesti. 2 artikla Komission päätöksen 98/385/EY(2), neuvoston asetuksen (EY) N:o 1687/98(3), neuvoston asetuksen (EY) N:o 1688/98(4), komission asetuksen (EY) N:o 1232/98(5) ja neuvoston päätöksen 98/582/EY(6) islanniksi ja norjaksi laaditut tekstit, jotka on liitetty tämän päätöksen asianomaisiin kielitoisintoihin, ovat todistusvoimaisia. 3 artikla Tämä päätös tulee voimaan 25 päivänä syyskuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 24 päivänä syyskuuta 1999. ETA:n sekakomitean puolesta N. v. Liechtenstein Puheenjohtaja (1) EYVL L 112, 11.5.2000, s. 73. (2) EYVL L 174, 18.6.1998, s. 1. (3) EYVL L 214, 31.7.1998, s. 12. (4) EYVL L 214, 31.7.1998, s. 23. (5) EYVL L 177, 22.6.1998, s. 1. (6) EYVL L 281, 17.10.1998, s. 36. LIITE ETA:n sekakomitean päätökseen N:o 124/1999 Muutetaan sopimuksen liite XXI (TILASTOT) seuraavasti: A LIIKENNE- JA MATKAILUTILASTOT Muutetaan 7 b kohta (neuvoston direktiivi 95/64/EY) seuraavasti: i) lisätään ennen mukautuksia seuraava teksti: "sellaisena kuin se on muutettuna seuraavasti: - 398 D 0385: Komission päätös 98/385/EY, tehty 13 päivänä toukokuuta 1998 (EYVL L 174, 18.6.1998, s. 1)."; ii) poistetaan b mukautus. B TALOUSTILASTOT Lisätään 19 b kohtaan (komission asetus (EY) N:o 1749/96) seuraava teksti: "sellaisena kuin se on muutettuna seuraavasti: - 398 R 1687: Neuvoston asetus (EY) N:o 1687/98, annettu 20 päivänä heinäkuuta 1998 (EYVL L 214, 31.7.1998, s. 12), - 398 R 1688: Neuvoston asetus (EY) N:o 1688/98, annettu 20 päivänä heinäkuuta 1998 (EYVL L 214, 31.7.1998, s. 23)." C NIMIKKEISTÖT Lisätään 20 b kohtaan (neuvoston asetus (EY) N:o 3696/93) ennen mukautuksia seuraava teksti: "sellaisena kuin se on muutettuna seuraavasti: - 398 R 1232: Komission asetus (EY) N:o 1232/98, annettu 17 päivänä kesäkuuta 1998 (EYVL L 177, 22.6.1998, s. 1)." D MAATALOUSTILASTOT Listään 22 kohtaan (komission päätös 97/80/EY) ennen mukautuksia seuraava teksti: "sellaisena kuin se on muutettuna seuraavasti: - 398 D 0582: Neuvoston asetus 98/582/EY, annettu 6 päivänä lokakuuta 1998 (EYVL L 281, 17.10.1998, s. 36)."